Foto: RIA Novosti / Ilya Moskovets Rossiya Favqulodda vaziyatlar vazirligi rahbarining o‘rinbosari Aleksandr Chupriyan ma’lum qilishicha, Magnitogorskda uy qisman qulashi oqibatida halok bo‘lgan barcha 39 kishining shaxsi aniqlandi. Bu haqda «RIA Novosti» xabar bermoqda. U vayronalar ostidan chiqarib olingan so‘nggi jasadning shaxsi aniqlanganiga doir savolga ijobiy javob qaytargan. Xabar berilishicha, bu ayol kishi bo‘lgan. Avvalroq, Rossiya FVV Magnitogorskda qidiruv-qutqaruv amaliyoti tugaganini e’lon qilgandi. Aleksandr Chupriyanning aytishicha, vayronalar ostidan so‘nggi jasad chiqarib olindi. Shuningdek, binoda boshqa kishilar yo‘q. «Qidirish-qutqaruv amaliyoti tugallandi», - dedi Chupriyan. Eslatib o‘tamiz, avvalroq Magnitogorskda yo‘nalishli taksidan uch kishining jasadi topilgani, tergov uydagi portlash terakt emasligini bildirgani xabar qilingandi.